MUNICIPIUL CRAIOVA

CONSILIUL LOCAL AL MUNICIPIULUI CRAIOVA   

           HOTĂRÂREA NR.359
privind rectificarea bugetului general consolidat al municipiului Craiova, pe anul 2026

      Consiliul Local al Municipiului Craiova, întrunit în şedinţa ordinară din data de 30.07.2026;

Având în vedere referatul de aprobare nr.235264/2026, raportul nr.267761/2026 întocmit de Direcţia Economico - Financiară şi raportul de avizare nr.268202/2026 întocmit de Direcţia Juridică, Asistenţă de Specialitate şi Contencios Administrativ prin care se propune rectificarea bugetului general consolidat al municipiului Craiova, pe anul 2026 și avizele nr.27/2026 al Comisiei I-Buget Finanţe, Studii, Prognoze şi Administrarea Domeniului și nr.31/2026 al Comisiei V-Juridică, Administraţie Publică şi Drepturi Cetăţeneşti ; 

În conformitate cu prevederile Legii nr.273/2006 privind finanţele publice locale, cu modificările şi completările ulterioare;


În temeiul art.129 alin.2 lit.b coroborat cu alin.4 lit.a, art.139 alin.3 lit.a, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;
HOTĂRĂŞTE:
Art.1. Se aprobă rectificarea bugetului general consolidat al municipiului Craiova, pe anul 2026, după cum urmează:

a) total venituri – 2.107.104 mii lei 
b) total cheltuieli – 2.148.337 mii lei, 
conform anexei nr.1 care face parte integrantă din prezenta hotărâre.
  Art.2. Se aprobă bugetul de venituri şi cheltuieli, rectificat, al Teatrului de Copii și Tineret „Colibri” Craiova, conform anexei nr.2 care face parte integrantă din prezenta hotărâre.

  Art.3. Se aprobă bugetul de venituri şi cheltuieli, rectificat, al Filarmonicii „Oltenia” Craiova, conform anexei nr.3 care face parte integrantă din prezenta hotărâre.

Art.4. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.209/2026.
Art.5. Primarul Municipiului Craiova, prin aparatul de specialitate: Compartimentul Administraţie Publică Locală și Relații cu Consiliul Local, Direcţia Economico-Financiară, Teatrul de Copii și Tineret „Colibri”  Craiova și Filarmonica „Oltenia”  Craiova vor aduce la îndeplinire prevederile prezentei hotărâri.

